Zapisnik sjednice Vijeća roditelja Osnovne škole Donji Lapac održane dana 25.09.2019. godine u prostoriji zbornice Osnovne škole Donji Lapac s početkom u 16:00 sati.

Prijedlog dnevnoga reda:

1. Verifikacija mandata novog člana Vijeća roditelja
2. Razmatranje Kurikuluma i Godišnjeg plana i programa rada škole za 2019./2020. godinu
3. Donošenje Odluke o izboru člana Vijeća roditelja u Školski odbor Osnovne škole Donji Lapac
4. Možebitno

Nazočni: Sofija Divjak, Božica Palata, Irena Kantar, Danijela Dražić, Kata Kristić, Zorica Kukić te tajnik škole Zlatko Brnjas

Izočni: Ljubica Borovičkić, Slađana Dotlić

Predjednica Vijeća roditelja otvara sjednicu, pozdravlja nazočne članove te novu članicu Irenu Kantar, konstatira da je na sjednici nazočan dovoljan broj članova za punovažno odlučivanje, te čita prijedlog dnevnoga reda. Pita članove ima li primjedbi i nadopuna na navedeni dnevni red. Pitanja i primjedbi nema te predsjednica daje na glasovanje navedeni dnevni red.

ODLUKA: Javnim dizanjem ruku prijedlog dnevnoga reda ove sjednice jednoglasno je usvojen sa 6 javnih glasova.

AD1.) Verifikacija mandata novog člana Vijeća roditelja

Predsjednica čita drugu točku dnevnoga reda te navodi kako je temeljem Zakonskih odredbi izabrana nova članica Irena Kantar kao predstavnica u Vijeću roditelja od strane prvog razreda. , te joj želi dobrodošlicu. Riječ uzima predsjednica, pita članove imaju li još što za dodati. Pitanja i primjedbi nema, te predsjednica daje na glasovanje.

ODLUKA: Verificira se mandat članici Ireni Kantar, predstavnici prvog razreda u Vijeću roditelja. Ova odluka jednoglasno je usvojena sa 6 javnih glasova.

AD2.) Razmatranje Kurikuluma i Godišnjeg plana i programa rada škole za 2019./2020. godinu

Predsjednica čita drugu točku dnevnoga reda, navodi članovima kako će u njoj nešto više reći tajnik škole. Riječ uzima tajnik škole koji navodi kako će krenuti od Godišnjeg plana i programa rada škole. Tajnik članovima ukratko obrazlaže navedeni godišnji plan i program od same organizacije rada, djelatnika radnih sati učitelja nastavnih i nenastavnih dana. Nakon izlaganja u vezi Godišnjeg plana i programa rada škole za školsku 2019./2020. godinu tajnik prelazi na Kurikulum o kojem navodi kako se njime uređuju razne aktivnosti izvan nastave i ostaloga, te navodi novine u odnosu na Kurikulum od prošle godine. Nakon izlaganja tajnika riječ uzima predsjednica Vijeća roditelja, pita članove imaju li pitanja i primjedbi. Pitanja i primjedbi nema, te predsjednica daje na glasovanje.

ODLUKA: Javnim dizanjem ruku Godišnji plan i program rada škole za školsku 2019./2020. godinu i Školski kurikulum jednoglasno su usvojeni onakav kako su predočeni članovima Vijeća roditelja na usvajanje. Ova Odluka jednoglasno je usvojena sa 6 javnih glasova.

AD 3.) Donošenje Odluke o izboru člana Vijeća roditelja u Školski odbor Osnovne škole Donji Lapac

Predsjednica čita treću točku dnevnoga reda, navodi članovima kako je mandat člana vijeća roditelja u Školskom odboru istekao gospođi Slađani Vidaković – Kovačević zbog završetka osnovnog obrazovanja djeteta navedene članice, te kako roditelji moraju izabrati novoga predstavnika u Školski odbor. Predsjednica daje članovima na prijedlog novoga člana. Nakon kratke rasprave članovi su odlučili da će to biti Zorica Kukić.

ODLUKA: Javnim dizanjem ruku donosi se Odluka o izboru člana vijeća roditelja u Školski odbor članica Zorica Kukić. Ova odluka jednoglasno je usvojena sa 6 javnih glasova.

AD5.) Možebitno

Predsjednica čita petu točku dnevnoga reda, pita članove imaju li pitanja, primjedbi, nešto za dodati. Riječ uzima tajnik koji navodi članovima kako je Škola uspjela realizirati projekt obnove poda dvorane te da se od ponedjeljka 30.09.2019. kreće sa radovima, najprije skidanje trenutne podloge, te se očekuje kroj tjeda dva postavljanje nove sportske podloge, nadalje tajnik navodi problem nestručne zastupljenosti radnih mjesta te da Škola čeka da se provedu natječaji kako bi se mogli zaposliti novi učitelji, na što su se svi roditelji složili. Predsjednica Zorica Kukić postavlja pitanje u vezi mogućnosti organiziranja nogometnog sportskog kluba iz Korenive, tajnik navodi kako se u vezi davanja dvorane za izvođenje istoga treba dogovoriti sa ravnateljem Škole, tajnik također priča o projektu prehane koje se ove godine realizira preko županije za 29 učenika te jedan dio učenika preko Općine Donji Lapac, roditelji su se složili kako bi se u slučaju da Općina ne bude u mogućnosti da sufinancira prehranu svih učenika mogli svi učenici plaćati prehranu u simboličnom iznosu kako se djeca ne bi imenovala koja ne bi ostvarila pravo sufinanciranja prehrane preko projekta i preko Općine. Riječ uzima predjednica pita članove imaju li pitanja ili primjedbi, nadopuna. Pitanja, primjedbi, nadopuna nema, te predsjednica zaključuje sjednicu.

 Sjednica je završila u 17:00 sati.

Zapisničar: Predsjednica Vijeća roditelja:

Zlatko Brnjas Zorica Kukić